Borregaard kraftverk

Borregård kraftverk er et vannkraftverk på gnr/bnr 1/3878 på vestsiden av Glomma i Sarpsborg kommune i Viken fylke. Kraftverket utnytter et fall på 20,5 meter i Sarpefossen og er et elvekraftverk.

Kraftverket ble bygget i 1898 og er ombygget og påbygget flere ganger: 1901, 1910, 1930-tallet og i 2009. Etter den siste moderniseringen er forventet årsproduksjon 235 GWh.

Eier er Sarpsfoss Limited (100 % eid av Orkla). Det var tidligere eid av Borregaard industrier. Orkla satt igjen med kraftverket da Borregaard ble skilt ut av Orkla og børsnotert i 2012.

Kraftverket ble kraftig utbygget og modernisert i årene 1936-1945. Anlegget hadde fra da av seks aggregater frem til 1995 da to av dem ble faset ut etter å ha stått i drift siden ca 1915. I 2009 ble denne plassen på ny tatt i bruk ved at det ble installert to nye kinesiske aggregater. Disse vil i det vesentlige bare komme i drift i flomperioden i mai-juni da det kan passere opp til 1 500 m³/s i fossen.

Installert effekt er nå 51 MW. Årsproduksjon er 250,6 GWh.

Referanser

Kilder
 
 NVE vannkraftdatabase
 Andresen, Terje: Investerer 150 millioner, sa.no
 

Vannkraftverk i Viken
Kraftverk i Sarpsborg
Glommavassdraget
Orkla ASA
Kraftverk etablert i 1898
1898 i Norge
Kraftverk etablert i 1910